Má þar nefna fjölmiðla , skóla , stofnanir og félög . Á degi íslenskrar tungu í ár eru fjölmargir með eitthvað á prjónunum . Allt miðar það að sama marki , að setja íslenskuna í öndvegi . Á vegum mennta - og menningarmálaráðuneytisins , í samstarfi við Stofnun Árna Magnússonar , verður haldin opinn viðburður í Gamla bíói þar sem listamenn nokkurra kynslóða tjá sig á íslensku , hver með sínu nefi . Þar koma fram tónlistarmennirnir Hundur í óskilum , GDRN og Auður . Einnig segir Meistari Jakob Birgisson okkur frá sinni samvinnu við málið . Vilhelm Neto er ein af samfélagsmiðlastjörnum samtímans en hann mun halda áfram að taka sinn snúning á íslenskunni . Leikkonan Þuríður Blær Jóhannsdóttir er kynnir á dagskránni sem Karl Ágúst Úlfsson stjórnar . Mennta - og menningarmálaráðherra veitir við þessa athöfn verðlaun Jónasar Hallgrímssonar og sérstaka viðurkenning á degi íslenskrar tungu . Mikil stemmning hefur skapast fyrir verðlaununum og iðulega ríkir spenna um hver hreppir hnossið , en um peningaverðlaun er að ræða . Í anddyri Gamla bíós verður hægt að kynna sér verkefni sem tengjast íslenskunni og arfleifð Jónasar Hallgrímssonar , s.s. Eldfjallasjá Veðurstofu Íslands og gagnvirku sýninguna Óravíddir – orðaforðinn í nýju ljósi . Píanóið verður nýtt til að efna til hópsöngs og sýnd verða verk barna í 2. bekk , þar sem þau túlka ýmis forvitnileg orð íslenskunnar , með teikningum . Þegar myrkrið skellur á , kl. 17 verður ljósahjúpur tónlistarhússins Hörpu vettvangur orðalistaverks . Þeir sem hafa í hyggju að halda sérstaklega upp á dag íslenskrar tungu geta deilt viðburðum sínum á Facebooksíðuna : Dagur íslenskrar tungu eða sent tölvupóst til [ email protected ] og [ email protected ]